राबड़ी और मीसा पहुंचे थे कोर्ट; 4 हफ्ते में सप्लीमेंट्री चार्जशीट पेश करेगी CBI
Bihar Land For Job Scam Update; -  Lalu Yadav Rabri Devi रेलवे में लैंड फॉर जॉब्स स्कैम में बुधवार को दिल्ली की राउज एवेन्यू कोर्ट में सुनवाई हुई। कोर्ट ने आरोपियों की चार्जशीट कॉपी देने को कहा है।
रेलवे में लैंड फॉर जॉब्स स्कैम में बुधवार को दिल्ली की राउज एवेन्यू कोर्ट में सुनवाई हुई। कोर्ट ने आरोपियों की चार्जशीट कॉपी देने को कहा है। CBI ने इस मामले में कोर्ट से सप्लीमेंट्री चार्जशीट पेश करने के लिए 4 हफ्ते का वक्त मांगा है। इसके बाद कोर्ट ने इस मामले में अगली सुनवाई के लिए 8 मई की तारीख रखी है।
सुनवाई के लिए राबड़ी और मीसा भारती दिल्ली के राउज एवेन्यू कोर्ट पहुंचे थे। लालू आज सुनवाई के दौरान मौजूद नहीं थे। लालू के वकील ने उनके खराब स्वास्थ्य का हवाला दिया।
दिल्ली की राउज एवेन्यू कोर्ट ने 15 मार्च को हुई सुनवाई में लालू प्रसाद, राबड़ी देवी और मीसा भारती को 50 हजार रुपए के मुचलके पर जमानत दे दी थी।
यह मामला तब का है जब लालू प्रसाद 2004 से 2009 के बीच देश के रेल मंत्री थे। तब रेलवे के ग्रुप डी के अभ्यर्थियों से जमीन लेकर नौकरी देने का आरोप है।
18 मई को दर्ज हुआ था मामला
इस मामले में सीबीआई ने जांच के बाद लालू प्रसाद, राबड़ी देवी, मीसा भारती समेत16 लोगों के खिलाफ केस दर्ज कर रखा है। सीबीआई का मानना है कि रेलवे की प्रक्रिया का उल्लंघन करके अवैध तरीके से नियुक्तियां की गईं। सीबीआई ने पिछले साल 18 मई को लालू यादव के खिलाफ मामला दर्ज किया था।
24 ठिकानों पर छापेमारी हुई थी
बता दें कि 6 मार्च को सीबीआई की टीम ने राबड़ी देवी के पटना स्थित सरकारी आवास पर राबड़ी देवी से पूछताछ की थी। इसके बाद ईडी ने 10 मार्च को रेलवे में नौकरी के बदले जमीन मामले में लालू प्रसाद यादव के परिवार के सदस्य समेत कई करीबियों के घर छापेमारी की थी। 24 ठिकानों पर छापेमारी हुई थी।
लैंड फॉर जॉब्स में फंसे लालू परिवार से जुड़ी ये खबरें भी पढ़ें...
लालू परिवार 600 करोड़ के घोटाले में फंसा:लैंड फॉर जॉब्स केस में अब तेजस्वी को CBI का समन, ED को 1 करोड़ कैश मिले
नौकरी के बदले जमीन केस में प्रवर्तन निदेशालय (ED) ने कहा कि यह 600 करोड़ का घोटाला है। जांच में पता चला है कि 350 करोड़ रुपए के प्लॉट और 250 करोड़ रुपए लेनदेन हुए हैं। 24 जगह छापे मारे गए हैं। इनमें एक करोड़ कैश मिले हैं। रेलवे के विभिन्न जोन में ग्रुप डी की भर्ती में 50% कैंडिडेट्स की भर्ती लालू परिवार के चुनावी क्षेत्रों से हुई है।पूरी खबर पढ़ें...
तेजस्वी का ED के छापे पर तंज, बोले- म्याऊं, VIDEO:कहा- बहनों के ससुराल वालों के गहने उतरवा कर फोटो लिए, बताया छापे में मिले हैं
बिहार विधानसभा में सोमवार को कार्यवाही के दौरान ED और CBI पर जमकर हंगामा हुआ। इधर, उपमुख्यमंत्री तेजस्वी यादव ने सदन के बाहर ईडी और सीबीआई की रेड और उससे जुड़ी खबरों पर म्याऊं कहकर तंज कसा। उन्होंने कहा है कि महागठबंधन की सरकार बनी उस दिन भी छापे पड़े थे। क्रोनोलॉजी को समझिए। उस छापे का क्या हुआ। 8 हजार करोड़ का मामला उठाया गया है। उसका क्या हिसाब है। सभी उछल-उछल कर बोल रहे थे, जो भी डायरेक्टर है, स्क्रिप्ट राइटर है। उसे बदल देना चाहिए। कुछ नहीं मिला है।पूरी खबर पढ़ें...